Maak so as jy die vetjies wil weghou | Huisgenoot
Digitale Span op April 17, 2017 Deel
Foto: Foodfacts pm (flickr.com)Wonder jy hoekom jou geswoeg en sweet in die gim geen vrugte afwerp nie? As jy slegte eetgewoontes het en meer kilojoules inneem as wat jy verbruik, sal dit glad nie help jy oefen vyf keer per week nie. Die nare waarheid is, die meeste van ons sal minder en slimmer moet eet as ons gewig wil afskud.
Dit klink voor die hand liggend, maar die meeste van ons eet te min groente en vrugte. Enige gebalanseerde dieet sluit plantgebaseerde kossoorte en styselvrye groente in. Kool, bok choy, broccoli en blomkool is heel boaan die lys. Alle soorte bessies, appels en pere is ook 'n goeie keuse vir 'n happie, aangesien hulle vitamiene, minerale en ander voedingstowwe bevat. Hulle verhoog ook vesel- en watervlakke, wat albei die drang na kos kan bevredig.
Vind die regte vet Al klink dit hoe vreemd; jou liggaam het vet nodig om te werk. Navorsers het bevind vroue wat 'n dieet volg wat matig vet bevat, het gemiddeld 6 kg meer afskud as dié wat baie min vet ingeneem het. Sluit plantaardige vette in, soos avokado, olyfolie, neute en vis.
Versnipperde groente met hoender
Vorige storie'n Nuwe verwikkeling in soektog na vermiste beroepsjagter van Limpopo	Volgende storieSê só dankie vir die ma in jou lewe